**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO** „**Dėl Klaipėdos miesto savivaldybės tarybos 2018 m. rugsėjo 27 d. sprendimO Nr. T2-200 „Dėl Piniginės socialinės paramos teikimo tvarkos aprašo patvirtinimo“ pakeitimo“ PROJEKTO**

**1. Sprendimo projekto esmė, tikslai ir uždaviniai.**

 Lietuvos Respublikos Vyriausybei dėl koronaviruso (COVID-19) plitimo grėsmės paskelbus ekstremaliąją situaciją ir karantiną, Klaipėdos miesto savivaldybės tarybos sprendimo „Dėl Klaipėdos miesto savivaldybės tarybos 2018 m. rugsėjo 27 d. sprendimo Nr. T2-200 „Dėl Piniginės socialinės paramos teikimo tvarkos aprašo patvirtinimo“ pakeitimo“ projektu (toliau – Sprendimo projektas) siekiama ekstremaliosios situacijos ir karantino laikotarpiu maksimaliai sumažinant socialinio kontakto tikimybę užtikrinti sklandų piniginės socialinės paramos teikimą, kad gyventojai laiku gautų ir neprarastų teisės į paramą, kuriems ji priklauso.

Taip pat siekiama sudaryti galimybę gauti piniginę socialinę paramą asmenims, kurie dėl ligos, ekstremaliosios situacijos ir karantino metu galiojančių apribojimų neteko pajamų (suteiktos neapmokamos atostogos, negali toliau vykdyti savo veiklos, neturi teisės į ligos išmoką) bei asmenims neapdraustiems privalomuoju sveikatos draudimu, kuriems asmens sveikatos priežiūros įstaigoje teikiamos būtinos stacionarinės paslaugos iki jiems teisės aktų nustatyta tvarka bus nustatytas 55 procentų ir mažesnis darbingumo lygis.

**2. Projekto rengimo priežastys ir kuo remiantis parengtas sprendimo projektas.**

 Šis Sprendimo projektas parengtas vadovaujantis Lietuvos Respublikos piniginės socialinės paramos nepasiturintiems gyventojams įstatymo (toliau – Įstatymas) 4 straipsnio 2 dalimi, kurioje numatyta, kad savivaldybės taryba tvirtina piniginės socialinės paramos teikimo tvarkos aprašą, kuriame nustato piniginės socialinės paramos skyrimo ir mokėjimo tvarką (prašymų-paraiškų priėmimo; trūkstamų dokumentų pateikimo; piniginės socialinės paramos skyrimo ir mokėjimo bei kt. procedūras), bei Įstatymo 23 straipsnio 3 dalimi, suteikiančia teisę Savivaldybės administracijai skirti piniginę socialinę paramą (išimties tvarka) savivaldybės tarybos nustatyta tvarka.

**3. Kokių rezultatų laukiama.**

 Patvirtinus Sprendimo projektą bus reglamentuota piniginės socialinės paramos teikimo tvarka ekstremaliosios situacijos ir karantino laikotarpiu bei sudarytos sąlygos didinti piniginės socialinės paramos aprėptį ir veiksmingumą, teikiant piniginę socialinę paramą (išimties tvarka) tiems nepasiturintiems asmenims, kuriems ekstremaliosios situacijos ir karantino laikotarpiu kilo (kyla) neigiamų padarinių ir jų gaunamos pajamos neužtikrina ekonominio, socialinio saugumo bei nepakanka valstybės teikiamos paramos.

**4. Sprendimo projekto rengimo metu gauti specialistų vertinimai.**

 Sprendimo projektas derinamas su Dokumentų valdymo bei Teisės skyriais ir parengtas atsižvelgiant į gautas rekomendacijas.

**5. Išlaidų sąmatos, skaičiavimai, reikalingi pagrindimai ir paaiškinimai.**

 Nėra.

**6. Lėšų poreikis sprendimo įgyvendinimui.**

 Savivaldybėms piniginei socialinei paramai finansuoti skiriama lėšų suma yra lygi 2011–2013 metų laikotarpiu piniginei socialinei paramai skaičiuoti ir mokėti faktiškai panaudotai vidutinei metinei lėšų sumai.

 Gerėjant ekonominei padėčiai šalyje bei nuosekliai įgyvendinant priemones piniginės socialinės paramos veiksmingumui ir tikslingumui didinti, išlaidos piniginei socialinei paramai mažėja, Sprendimo projekte siūlomoms nuostatoms įgyvendinti papildomų lėšų iš savivaldybės biudžeto nereikės.

 Taip pat Įstatyme numatyta, kad Lietuvos Respublikos Seimui priėmus įstatymus arba Vyriausybei priėmus nutarimus vykdant įstatymus, dėl kurių keičiasi valstybės biudžeto ir (ar) savivaldybių biudžetų einamųjų biudžetinių metų įsipareigojimai dėl piniginės socialinės paramos teikimo, taip pat ekonomikos krizės šalyje atveju ar kai yra regioniniai socialinės ekonominės raidos pokyčiai savivaldybėse ir (ar) padidėja energijos ir (ar) kuro (žaliavos), naudojamų būstui šildyti ar karštam vandeniui ruošti, kainos rinkoje, savivaldybių vykdomosios institucijos teisės aktų nustatyta tvarka patikslina lėšų poreikį piniginei socialinei paramai finansuoti. Jeigu nepakanka pagal šio straipsnio 3 dalį skirtų lėšų piniginei socialinei paramai teikti, papildoma lėšų suma piniginei socialinei paramai finansuoti savivaldybėms skiriama iš valstybės biudžeto.

**7. Galimos teigiamos ar neigiamos sprendimo priėmimo pasekmės.**

 Patvirtinus sprendimo projektą galimos teigiamos sprendimo priėmimo pasekmės – priemonės, užtikrinančios piniginės socialinės paramos aprėpties ir veiksmingumo didinimą bei sklandų nepasiturinčių gyventojų aptarnavimą ir piniginės socialinės paramos teikimą ekstremaliosios situacijos ir karantino laikotarpiu, suteiks daugiau galimybių skirti piniginę socialinę paramą tiems asmenims, kuriems ji būtina.

 Neigiamos pasekmės – nenumatytos.

 PRIDEDAMA.

 1. Lietuvos Respublikos vietos savivaldos įstatymo išrašas, 1 lapas;

 2. Lietuvos Respublikos piniginės socialinės paramos nepasiturintiems gyventojams įstatymo išrašas, 2 lapai;

 3. Sprendimo projekto lyginamasis variantas, 2 lapai.

|  |  |
| --- | --- |
| Vedėja  |  Audronė Liesytė |

**Išrašas**

***Suvestinė redakcija nuo 2020-04-03***

**LIETUVOS RESPUBLIKOS**

**VIETOS SAVIVALDOS**

**ĮSTATYMAS**

1994 m. liepos 7 d. Nr. I-533

Vilnius

**18 straipsnis. Nuostatos dėl teisės aktų sustabdymo, panaikinimo, apskundimo**

1. Savivaldybės tarybos priimtus teisės aktus gali sustabdyti, pakeisti ar panaikinti pati savivaldybės taryba. Kitų savivaldybės viešojo administravimo subjektų priimtus teisės aktus gali sustabdyti ar panaikinti pagal kompetenciją savivaldybės taryba. Savivaldybės administracijos direktorius ar kiti savivaldybės viešojo administravimo subjektai savo priimtus teisės aktus gali sustabdyti ir juos pakeisti ar panaikinti. Savivaldybės administracijos direktoriaus pavaduotojo pagal kompetenciją priimtus teisės aktus gali sustabdyti ar panaikinti jis pats arba savivaldybės administracijos direktorius.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Išrašas**

***Suvestinė redakcija nuo 2020-01-01***

**LIETUVOS RESPUBLIKOS**

**PINIGINĖS SOCIALINĖS PARAMOS NEPASITURINTIEMS GYVENTOJAMS**

**ĮSTATYMAS**

2003 m. liepos 1 d. Nr. IX-1675

Vilnius

**4 straipsnis. Piniginės socialinės paramos teikimo vykdymas ir finansavimas**

1. Piniginę socialinę paramą savivaldybės teikia vykdydamos savarankiškąją savivaldybių funkciją, kuri yra finansuojama iš savivaldybių biudžetų lėšų.

2. Savivaldybės taryba tvirtina piniginės socialinės paramos teikimo tvarkos aprašą, kuriame nustato: piniginės socialinės paramos skyrimo ir mokėjimo tvarką (prašymų-paraiškų priėmimo; trūkstamų dokumentų pateikimo; duomenų apie turtą pateikimo; piniginės socialinės paramos skyrimo ir mokėjimo; prašymus-paraiškas pateikusių asmenų informavimo apie piniginės socialinės paramos skyrimą ar neskyrimą; neteisėtai gautos ar išmokėtos piniginės socialinės paramos išskaičiavimo; paskirtos, bet laiku neatsiimtos piniginės socialinės paramos, taip pat mirus asmeniui, kurio vardu bendrai gyvenantiems asmenims mokama piniginė socialinė parama, arba mirus vienam gyvenančiam asmeniui paskirtos ir iki kito mėnesio po jo mirties neišmokėtos piniginės socialinės paramos išmokėjimo procedūras); pagrindus, kai socialinė parama skiriama kitais šiame įstatyme nenumatytais atvejais (skiriama vienkartinė, tikslinė, periodinė, sąlyginė pašalpa; apmokama skola už būstą; kompensuojamos išlaidos už didesnį karšto ir geriamojo vandens kiekį, negu šiame įstatyme nustatytas normatyvas; kompensuojamos šiame įstatyme nenurodytos būsto išlaikymo išlaidos ir kita) ir kuriems esant ši parama didinama, mažinama, skiriama ne visiems bendrai gyvenantiems asmenims, sustabdomas, nutraukiamas ar atnaujinamas jos mokėjimas; bendruomeninių organizacijų ir (ar) religinių bendruomenių, ir (ar) religinių bendrijų, ir (ar) kitų nevyriausybinių organizacijų atstovų, ir (ar) gyvenamosios vietovės bendruomenės narių, ir (ar) seniūnaičių, ir (ar) kitų suinteresuotų asmenų pasitelkimo dalyvauti svarstant klausimus dėl piniginės socialinės paramos skyrimo tvarką bei jų teises ir pareigas.

3. Savivaldybėms, išskyrus šioje dalyje nurodytas išimtis, piniginei socialinei paramai finansuoti skiriama lėšų suma yra lygi 2011–2013 metų laikotarpiu piniginei socialinei paramai skaičiuoti ir mokėti faktiškai panaudotai vidutinei metinei lėšų sumai. Akmenės rajono, Panevėžio rajono, Radviliškio rajono, Raseinių rajono ir Šilalės rajono savivaldybėms piniginei socialinei paramai finansuoti skiriama lėšų suma yra lygi šių savivaldybių 2011 metų piniginei socialinei paramai skaičiuoti ir mokėti faktiškai panaudotai metinei lėšų sumai.

4. Seimui priėmus įstatymus arba Vyriausybei priėmus nutarimus vykdant įstatymus, dėl kurių keičiasi valstybės biudžeto ir (ar) savivaldybių biudžetų einamųjų biudžetinių metų įsipareigojimai dėl piniginės socialinės paramos teikimo, taip pat ekonomikos krizės šalyje atveju ar kai yra regioniniai socialinės ekonominės raidos pokyčiai savivaldybėse ir (ar) padidėja energijos ir (ar) kuro (žaliavos), naudojamų būstui šildyti ar karštam vandeniui ruošti, kainos rinkoje, savivaldybių vykdomosios institucijos teisės aktų nustatyta tvarka patikslina lėšų poreikį piniginei socialinei paramai finansuoti. Jeigu nepakanka pagal šio straipsnio 3 dalį skirtų lėšų piniginei socialinei paramai teikti, papildoma lėšų suma piniginei socialinei paramai finansuoti savivaldybėms skiriama iš valstybės biudžeto.

5. Nepanaudotos savivaldybių biudžetų lėšos piniginei socialinei paramai skaičiuoti ir mokėti savivaldybės tarybos nustatyta tvarka naudojamos šioms socialinės apsaugos sritims finansuoti:

1) socialinę riziką patiriančių asmenų (šeimų) socialinės reabilitacijos ir integracijos priemonėms įgyvendinti;

2) šeimoje ir bendruomenėje teikiamai pagalbai vaikams, neįgaliesiems, senyvo amžiaus asmenims ir jų šeimoms plėtoti;

3) finansinei paramai, skirtai skurdui bei socialinei atskirčiai mažinti;

4) smurto, savižudybių, priklausomybių, prekybos žmonėmis prevencijai;

5) neįgaliųjų socialinei integracijai;

6) bendruomenių ir nevyriausybinių organizacijų plėtrai, jų vykdomoms socialinėms programoms įgyvendinti;

7) užimtumo didinimo programoms įgyvendinti;

8) savivaldybės ir socialinio būsto fondo plėtrai, rekonstravimui ir remontui;

9) socialinių paslaugų priemonėms finansuoti, jų infrastruktūrai modernizuoti ir plėtoti;

10) socialinių paslaugų srities darbuotojų darbo sąlygoms gerinti ir darbo užmokesčiui didinti;

11) savivaldybės administracijoje dirbančių socialinių išmokų specialistų darbo užmokesčiui didinti;

12)  *neteko galios 2020-01-01.*

6. Nepanaudotos savivaldybių biudžetų lėšos piniginei socialinei paramai skaičiuoti ir mokėti pirmiausia naudojamos šio straipsnio 5 dalies 10 ir 11 punktuose nurodytoms sritims finansuoti skiriant ne mažiau kaip 20 procentų šių lėšų.

**23 straipsnis. Savivaldybės administracijos pareigos ir teisės teikiant piniginę socialinę paramą**

3. Patikrinus bendrai gyvenančių asmenų arba vieno gyvenančio asmens gyvenimo sąlygas ir surašius buities ir gyvenimo sąlygų patikrinimo aktą, savivaldybės administracijai suteikiama teisė savivaldybės tarybos nustatyta tvarka:

1) skirti socialinę pašalpą, jeigu bendrai gyvenančių asmenų arba vieno gyvenančio asmens pajamos yra mažesnės už valstybės remiamas pajamas bendrai gyvenantiems asmenims arba vienam gyvenančiam asmeniui, tačiau bendrai gyvenantys asmenys arba vienas gyvenantis asmuo neatitinka šio įstatymo 6 straipsnio 1 ar 3 punkte nustatytų reikalavimų;

2) skirti kompensacijas, jeigu išlaidos už būsto šildymą, už faktinį geriamojo vandens ir (ar) karšto vandens kiekį atitinka šio įstatymo 11 straipsnyje nustatytus kompensuojamus dydžius, tačiau bendrai gyvenantys asmenys arba vienas gyvenantis asmuo neatitinka šio įstatymo 7 straipsnio 1 dalies 1 ar 2 punkte nustatytų reikalavimų;

3) skirti būsto šildymo išlaidų kompensaciją už didesnį, negu nustatyta šio įstatymo 12 straipsnio 1 dalies 1 punkte, naudingojo būsto ploto normatyvą;

4) skirti socialinę pašalpą ir kompensacijas bendrai gyvenantiems asmenims, kurie nėra sudarę teismo patvirtintos sutarties dėl vaiko (įvaikio) materialinio išlaikymo arba dėl išlaikymo ir (ar) tėvystės nustatymo nesikreipė į teismą, arba dėl išlaikymo ir (ar) tėvystės nustatymo kreipėsi į teismą, bet tėvystė nebuvo nustatyta ir (ar) išlaikymas nebuvo priteistas arba pareiškimas paliktas nenagrinėtas;

5) skirti socialinę pašalpą bendrai gyvenantiems asmenims atskirai, kai santuokos nutraukimo bylos nagrinėjimo metu yra ginčas;

6) skirti socialinę pašalpą, jeigu bendrai gyvenančių asmenų arba vieno gyvenančio asmens vidutinės pajamos per mėnesį ne daugiau kaip 50 procentų viršija valstybės remiamų pajamų dydį ir bendrai gyvenantys asmenys arba vienas gyvenantis asmuo atitinka šio įstatymo 6 straipsnio 1 ir 3 punktuose nustatytus reikalavimus: vienam gyvenančiam asmeniui ir dviem bendrai gyvenantiems asmenims – 25 procentų valstybės remiamų pajamų dydžio; trims ir keturiems bendrai gyvenantiems asmenims – 50 procentų valstybės remiamų pajamų dydžio; penkiems ir daugiau bendrai gyvenantiems asmenims – 70 procentų valstybės remiamų pajamų dydžio;

7) skirti būsto šildymo išlaidų kompensaciją vienam gyvenančiam asmeniui arba bendrai gyvenantiems asmenims, jeigu jie deklaruoja gyvenamąją vietą jų nuosavybės teise turimame būste arba nuomojasi būstą, kuris Nekilnojamojo turto registre nėra įregistruotas kaip gyvenamosios patalpos arba atskira gyvenamoji patalpa, kai bendraturčių nuosavybės teisės dalys nėra nustatytos;

8) skirti būsto šildymo išlaidų kompensaciją, jeigu daugiabučio namo buto savininkas neatitinka šio įstatymo 7 straipsnio 5 dalyje nustatytų reikalavimų;

9) skirti socialinę pašalpą ir kompensacijas bendrai gyvenantiems asmenims arba vienam gyvenančiam asmeniui, kai jiems piniginė socialinė parama neskiriama šio įstatymo 21 straipsnio 11 dalyje nustatytu atveju;

 10) *Neteko galios nuo 2016-09-30*

11) skirti piniginę socialinę paramą kaip vienam gyvenančiam asmeniui pilnamečiui vaikui (įvaikiui) iki 24 metų, kuris mokosi pagal bendrojo ugdymo programą (įskaitant laikotarpį nuo bendrojo ugdymo programos baigimo dienos iki tų pačių metų rugsėjo 1 dienos) ar pagal formaliojo profesinio mokymo programą arba studijuoja aukštojoje mokykloje (įskaitant akademinių atostogų dėl ligos ar nėštumo laikotarpį), kai mirė vienas iš jo tėvų (įtėvių).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Projekto**

**lyginamasis variantas**

**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL KLAIPĖDOS MIESTO SAVIVALDYBĖS TARYBOS 2018 M. RUGSĖJO 27 D. SPRENDIMO NR. T2-200 „DĖL PINIGINĖS SOCIALINĖS PARAMOS TEIKIMO TVARKOS APRAŠO PATVIRTINIMO“ PAKEITIMO**

Nr.

Klaipėda

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos piniginės socialinės paramos nepasiturintiems gyventojams įstatymo 4 straipsnio 2 dalimi ir 23 straipsnio 3 dalimi, Klaipėdos miesto savivaldybės taryba nusprendžia:

1. Pakeisti Piniginės socialinės paramos teikimo tvarkos aprašą, patvirtintą Klaipėdos miesto savivaldybės tarybos 2018 m. rugsėjo 27 d. sprendimu Nr. T2-200 „Dėl Piniginės socialinės paramos teikimo tvarkos aprašo patvirtinimo“:

1.1. papildyti 51 punktu:

„**51. Ekstremaliosios situacijos ir karantino, paskelbto teisės aktų nustatyta tvarka (toliau – ekstremalioji situacija ir karantinas), laikotarpiu, kai nėra galimybių prašymą-paraišką pateikti Tvarkos aprašo 5 punkte nurodytais būdais, prašymas-paraiška gali būti teikiamas el. paštu (kartu pridedamas skenuotas (nuskaitytas) asmens tapatybę patvirtinantis dokumentas) arba telefonu (pateikiami asmens tapatybę identifikuojantys duomenys – asmens kodas, gyvenamosios (deklaruotos, faktinės) vietos adresas, telefono numeris, el. pašto adresas ir kt.), prašymą-paraišką užpildo Savivaldybės administracijos Socialinės paramos skyriaus (toliau – Socialinės paramos skyrius) Socialinių išmokų poskyrio (toliau – Socialinių išmokų poskyris) specialistai pagal pareiškėjo telefonu pateiktus piniginei socialinei paramai skirti ir apskaičiuoti būtinus duomenis, nurodytus Tvarkos aprašo 4.1–4.5 papunkčiuose.**

**Tokiu būdu gautas prašymas-paraiška užregistruojamas informacinėje sistemoje prašymo-paraiškos gavimo dieną (jeigu tai savaitgalis ar švenčių diena – kitą darbo dieną) ir informacija apie trūkstamus dokumentus (duomenis) teikiama el. paštu (jeigu prašymas-paraiška pateiktas el. paštu) arba telefonu (jeigu prašymas-paraiška pateiktas telefonu), kitos Tvarkos aprašo 6 punkto nuostatos netaikomos**.“;

1.2. pakeisti 8 punktą ir jį išdėstyti taip:

„8. Jeigu asmuo pateikia nepasirašytą prašymą-paraišką**, išskyrus Tvarkos aprašo 51 punkte nurodytais atvejais,** ir (ar) nenurodo kontaktinių duomenų (telefono, adreso, el. pašto), kuriais galima būtų informuoti apie trūkstamus dokumentus (duomenis), ir šių duomenų neturi ~~Savivaldybės administracijos Socialinių reikalų departamento Socialinės paramos skyriaus (toliau – Socialinės paramos skyrius)~~ Socialinių išmokų poskyris ~~(toliau – Socialinių išmokų poskyris),~~ ir (ar) per Įstatymo nustatytą terminą nepateikia trūkstamų dokumentų, per 5 darbo dienas priimamas sprendimas neteikti piniginės socialinės paramos ir asmeniui grąžinami jo pateikti dokumentai, o jo byloje paliekamos šių dokumentų kopijos (jeigu prašyme-paraiškoje pateikti kontaktiniai duomenys ar šie duomenys yra žinomi Socialinių išmokų poskyriui).“;

1.3. papildyti 28.15 papunkčiu:

„**28.15. vyresnis kaip 18 metų asmuo dirba, tačiau dėl neapmokamų atostogų, suteiktų ekstremaliosios situacijos ir (ar) karantino laikotarpiu, ir (ar) dėl laikino nedarbingumo, už kurį nemokama teisės aktų nustatyta tvarka (pagal Ligos ir motinystės socialinio draudimo įstatymą neturi teisės gauti ligos išmokos), neatitinka Įstatymo 8 straipsnio 1 dalies 1 punkto sąlygų;**“;

1.4. papildyti 28.16 papunkčiu:

„**28.16. savarankiškai dirbantis asmuo, kuriam pagal Lietuvos Respublikos užimtumo įstatymą skirta išmoka savarankiškai dirbančiam asmeniui, jeigu per 3 mėnesių laikotarpį iki dienos, kai Lietuvos Respublikos Vyriausybė paskelbė ekstremaliąją situaciją ir karantiną, iš vykdomos veiklos gavo ne mažiau kaip du trečdalius minimalios mėnesinės algos vidutines pajamas per mėnesį proporcingai vykdomos veiklos laikui;**“;

1.5. papildyti 28.17 papunkčiu:

„**28.17. neapdraustas privalomuoju sveikatos draudimu asmuo, kuriam asmens sveikatos priežiūros įstaigoje teikiamos būtinos stacionarinės paslaugos, ir kuris neatitinka nė vienos iš Įstatymo 8 straipsnio 1 dalyje nurodytų sąlygų.**

**Šiuo atveju skiriama socialinė pašalpa, iki asmeniui teisės aktų nustatyta tvarka bus nustatytas 55 procentų ir mažesnis darbingumo lygis, bet ne ilgiau kaip 3 mėnesiams.**“;

1.6. pakeisti 31.1 papunktį ir jį išdėstyti taip:

„31.1. pasitelkia visuomenei naudingai veiklai asmenis Įstatyme, Socialinės apsaugos ir darbo ministro patvirtintame Telkimo visuomenei naudingai veiklai atlikti tvarkos apraše bei Savivaldybės administracijos direktoriaus patvirtintame Klaipėdos miesto savivaldybės telkimo visuomenei naudingai veiklai atlikti tvarkos apraše nurodytomis sąlygomis ir tvarka.

**Ekstremaliosios situacijos ir karantino laikotarpiu visuomenei naudinga veikla neorganizuojama ir asmenys šiai veiklai atlikti nepasitelkiami;**“;

1.7. papildyti 471 punktu:

„**471. Ekstremaliosios situacijos ir karantino laikotarpiu Įstatyme ir Tvarkos apraše numatytais atvejais buities ir gyvenimo sąlygos asmenų gyvenamosiose vietose nėra tikrinamos ir buities ir gyvenimo sąlygų patikrinimo aktai surašomi bei sprendimai dėl piniginės socialinės paramos priimami atsižvelgiant į pareiškėjo pateiktus duomenis (dokumentus) bei prašymo nagrinėjimo metu Socialinių išmokų poskyrio specialistų surinktus duomenis (dokumentus) iš valstybės ir žinybinių registrų, valstybės informacinių sistemų, internete prieinamos bei skelbiamos informacijos, kitų šaltinių bei bendradarbiaujant su valstybės ir savivaldybių įmonėmis, institucijomis, įstaigomis, organizacijomis, kitais fiziniais ir juridiniais asmenimis.**“

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.

|  |  |
| --- | --- |
| Savivaldybės meras  |  |

|  |  |
| --- | --- |
| Teikėjas – Savivaldybės administracijos direktorius | Gintaras Neniškis |

Parengė

Socialinės paramos skyriaus Socialinių išmokų poskyrio vyriausioji specialistė

Svetlana Vasiliuk, tel. 31 49 87

2019-04-03